stanford-oval/wikipedia huggingface dataset:
אבא חורג, אמא חורגת
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 22 | 22 | 20 בספטמבר 1991 | 24 באפריל 1992 |
|  | 2 | 24 | 24 | 18 בספטמבר 1992 | 21 במאי 1993 |
|  | 3 | 23 | 23 | 24 בספטמבר 1993 | 20 במאי 1994 |
|  | 4 | 24 | 24 | 23 בספטמבר 1994 | 19 במאי 1995 |
|  | 5 | 24 | 24 | 22 בספטמבר 1995 | 17 במאי 1996 |
|  | 6 | 24 | 24 | 7 במרץ 1997 | 15 באוגוסט 1997 |
|  | 7 | 19 | 19 | 19 בספטמבר 1997 | 26 ביוני 1998 |
הסכם ישראל–לבנון 2024

| --- | --- |

הסכם הפסקת האש בין ישראל ללבנון
 מטרה:  עצירת הלחימה בחזית הצפונית במלחמת חרבות ברזל
 חותמים:  ישראל בנימין נתניהו   לבנון נג'יב מיקאתי
 מתווכים:  ארצות הברית עמוס הוכשטיין
 תאריך יצירה:  27 בנובמבר 2024 
 תאריך כניסה לתוקף:  27 בנובמבר 2024
 
הסכם ישראל–לבנון 2024 הוא הסכם הפסקת אש בין ישראל ללבנון שנועד לעצור את הלחימה בחזית הצפונית במלחמת חרבות ברזל שהחלה ב-8 באוקטובר 2023. ההסכם אושר בקבינט המדיני-ביטחוני הישראלי ב-26 בנובמבר 2024, ונכנס לתוקף ב-27 בנובמבר בשעה 04:00. ישראל הודיעה שעם השלמת שלבי ההסכם ב-18 בפברואר, היא תסיג את כוחותיה משטח לבנון למעט חמישה מוצבים הפרוסים לאורך גבול ישראל–לבנון.
רקע

ב-7 באוקטובר 2023 יצאו מספר ארגוני טרור מרצועת עזה, בהובלת גדודי עז א-דין אל-קסאם של חמאס, לטבח שבעה באוקטובר שכלל טבח המוני ופשעים נגד האנושות. נרצחו בו 1,145 ישראלים ואזרחים זרים. בתגובה פתחה ישראל במלחמת חרבות ברזל. כבר למחרת הצטרף ארגון הטרור חזבאללה למערכה והחל בירי תלול-מסלול על ישראל מלבנון, על מנת לרתק כוחות גדולים של צה"ל לצפון, ולהפעיל לחץ על ישראל לסיום המערכה על ידי עקירת עשרות אלפי תושבי קו העימות מבתיהם.
במשך חודשים התרכזה ישראל בלחימה בעזה נגד חמאס, ובמהלך ספטמבר 2024 העבירה את עיקר המאמצים צפונה, עם פתיחת מבצע חיצי הצפון, שכלל שורת סיכולים ממוקדים שבהם נהרגו רוב בכירי חזבאללה, בהם ראש הארגון חסן נסראללה, ומפקדי הזרוע הצבאית אבראהים עקיל ועלי כרכי. לצד זאת הותקפו על ידי חיל האוויר הישראלי אלפי מטרות של חזבאללה בלבנון, בהן מאות משגרי רקטות, מחסני תחמושת, מפקדות תת-קרקעיות ונשק אסטרטגי. בתקיפות הושמדו אלפי רקטות ונהרגו מאות מחבלי חזבאללה, והארגון ספג מכה קשה. בנוסף, מתחילת המלחמה ביצע צה"ל עשרות פשיטות קומנדו חשאיות בכפרים שליד הגבול על מנת לאסוף מודיעין, לסכל תשתיות טרור ולהכין את הקרקע לתמרון צבאי. בצפון ישראל נפגעו יישובים רבים כתוצאה מהירי של חזבאללה.
בלילה שבין 30 בספטמבר ל-1 באוקטובר 2024 פתח צה"ל בהובלת פיקוד הצפון בתמרון קרקעי בלבנון במטרה להחזיר את התושבים לצפון בבטחה. התמרון נמשך כ-8 שבועות ובמסגרתו כוחות צה"ל השמידו אלפי תשתיות טרור, כולל מאות תשתיות תת-קרקעיות מתחת לכפרים בדרום לבנון, מתחמי שהייה גדולים וקטנים, מחסני אמל"ח ומשגרי רקטות, והחרימו עשרות אלפי פריטי לחימה ששימשו את חזבאללה, בהם אלפי טילי נ"ט ורקטות ארטילריות. כוחות צה"ל הרגו כ-3,823 מחבלי חזבאללה בתמרון היבשתי והחריבו כפרים שלמים ששימשו את חזבאללה לצורכי טרור ותקיפת יישובי קו העימות.
לקראת שלהי נובמבר 2024 החל להתגבש מתווה הפסקת אש בין ישראל ללבנון בתיווכו של עמוס הוכשטיין ובהסכמתה של איראן.
ההסכם

ב-26 בנובמבר 2024 הכריז ראש הממשלה בנימין נתניהו על הבאת ההסכם בפני הקבינט ואישורו. ההסכם לא הוצג לממשלת ישראל השלושים ושבע ולכנסת.
הסכם הפסקת האש כולל מספר סעיפים:
חזבאללה וכל תנועה חמושה אחרת בלבנון, לא יבצעו כל פעולה התקפית נגד ישראל.
ישראל לא תבצע כל פעולה התקפית נגד מטרות בלבנון, ביבשה, באוויר ובים.
ישראל ולבנון מכירות בחשיבות החלטת מועצת הביטחון של האו"ם 1701.
צבא לבנון וכוחות הביטחון הלבנוניים יהיו הקבוצות החמושות היחידות המורשות לפעול בדרום לבנון.
מכירה, אספקה וייצור של נשק בלבנון יהיו בפיקוח ובשליטה של ממשלת לבנון.
יפורקו כל המתקנים הבלתי מורשים המעורבים בייצור נשק ואביזריו, בכל שטח לבנון.
יפורקו תשתיות ועמדות צבאיות בדרום לבנון. נשק בלתי מורשה שאינו תואם התחייבויות אלו יוחרם.
תוקם ועדה המקובלת על ישראל ולבנון, אשר תפקח ותסייע בהבטחת אכיפת ההסכם. באכיפה יהיו מעורבות בין השאר ארצות הברית, בריטניה, צרפת וגרמניה.
ישראל ולבנון ידווחו על כל הפרה אפשרית של ההתחייבויות לוועדה הנ"ל וליוניפי"ל.
כוחות הצבא הלבנוניים ייפרסו לאורך כל הגבולות ונקודות המעבר במדינה.
ישראל תסיג את כוחותיה בצורה מדורגת לתוך שטח ישראל בתקופה של עד 60 ימים ממועד כניסת ההסכם לתוקף.
במהלך פרק זמן זה פעילי חזבאללה ייסוגו אל צפונית לנהר הליטאני, והכוחות החמושים שיורשו לשהות בשטח זה הם צבא לבנון וכוח יוניפי"ל.
לא יוקם אזור חיץ שיהווה חוצץ בין כפרי דרום לבנון ליישובי קו העימות.
ארצות הברית תקדם משא ומתן עקיף בין ישראל ולבנון כדי להגיע לגבול יבשתי מוכר. רוב המחלוקת היא על אזורים שבהם לבנון דורשת תיקונים לטובתה.
בתקשורת הישראלית נטען שבנוסף להסכם התחייבה ארצות הברית ב"מסמך צד", שאינו חלק מההסכם עם לבנון, שישראל תשמור על חופש פעולה צבאי לתקוף בדרום לבנון במקרה של הפרת ההסכם מצד חזבאללה או גורם אחר.
ליושב ראש הצבאי של מנגנון הפיקוח מונה מייג'ור גנרל ג'ספר ג'פרס מפיקוד מרכז של ארצות הברית וכיושב הראש האזרחי מכהן עמוס הוכשטיין.
ב-26 בינואר 2025 הוארכה הפסקת האש ב-3 שבועות.
חמשת המוצבים הישראליים בדרום לבנון: ב-17 בפברואר, יום לפני פקיעת הארכת הפסקת האש, הודיעה ישראל כי בכוונתה להשאיר כוחות של צה"ל בחמש נקודות שולטות בדרום לבנון: 1. תל א-לבונה (ליד שלומי). 2. ג'בל בלאט (ליד שתולה). 3. רכס שקד (ליד אביבים). 4. תל עויצ'ה (ליד מרגליות). 5. תל חמאמס (ברכס חממיס ליד מטולה). המהלך בוצע בתיאום עם מנגנון הפיקוח האמריקני-צרפתי.
ראו גם

הסכם ישראל–לבנון 1983
החזית הצפונית במלחמת חרבות ברזל
התמרון הקרקעי בלבנון במלחמת חרבות ברזל
סוזאן סאמרס

| --- | --- |

סאמרס, 2006
 לידה:  16 באוקטובר 1946 סן ברונו, קליפורניה, ארצות הברית 
 פטירה:  15 באוקטובר 2023 (בגיל 76) פאלם ספרינגס, קליפורניה, ארצות הברית 
 מקום קבורה:  בית הקברות דזרט 
 שם לידה:  סוזאן מארי מהוני
 סוגה מועדפת:  קומדיה
 מדינה:  ארצות הברית ארצות הברית
 תקופת הפעילות:  1963–2023 (כ־60 שנה)
 מקום לימודים:  אוניברסיטת סן פרנסיסקו  בית הספר התיכון קפוצ'ינו  בית הספר התיכון מרסי 
 יצירות בולטות:  שלושה בדירה אחת  אבא חורג, אמא חורגת
 בן זוג:  ברוס סאמרס (1968–1965)  אלן המל (2023–1977)
 צאצאים:  ברוס סאמרס הבן
 מספר צאצאים:  1 
 פרסים והוקרה:  כוכב בשדרת הכוכבים בהוליווד 
 http://www.suzannesomers.com/
 פרופיל ב-IMDb
 
סוזאן מארי סאמרס (באנגלית: Suzanne Marie Somers;‏ 16 באוקטובר 1946 –  15 באוקטובר 2023) הייתה שחקנית, סופרת, זמרת ואשת עסקים אמריקאית. היא הופיעה בטלוויזיה בתפקיד כריסי סנו בסדרה "שלושה בדירה אחת" ובתפקיד קרול פוסטר בסדרה "אבא חורג, אמא חורגת".
כסופרת, כתבה סדרת ספרים לשיפור עצמי, כולל "ללא גיל: האמת העירומה על הורמונים זהים ביולוגית" (2006), על טיפול חלופי בהורמונים זהים ביולוגית. בנוסף היא פרסמה שתי אוטוביוגרפיות, ארבעה ספרים בנושא תזונה, וספר שירה.
ביוגרפיה

נולדה בשם סוזאן מארי מהוני, בסן ברונו, קליפורניה, כשלישית במשפחה של ארבעה ילדים ממוצא אירי אמריקאי קתולי. אמה, מריון אליזבת (לבית טרנר), הייתה מזכירה רפואית. אביה, פרנסיס מהוני, היה פועל וגנן. כאשר הייתה בת שש החל אביה להתמכר לאלכוהול. בהמשך הוא נהג לכנות אותה בשמות ולהביך אותה.
סאמרס למדה בבית הספר קפוצ'ינו שבסן ברונו. היא סיפרה שהיא גם הייתה מעודדת בבית הספר התיכון מרסי שבברלינגיים, קליפורניה, והתקבלה לקולג' הנשים של סן פרנסיסקו, קולג' שנוהל על ידי המסדר הקתולי חברת הלב הקדוש. ב-1965, כשהייתה בת 19, נישאה סאמרס לברוס סאמרס, ולזוג נולד בן אחד, ברוס הבן. נישואים אלו הסתיימו ב-1968.
סאמרס הייתה נערת המזל בתוכנית "משחק יום הנישואים" (Anniversary Game) בשנים 1969–1970, שם הכירה את המנחה אלן המל. השניים נישאו ב-1977.
לסאמרס שלוש נכדות: קמיליה, שחקנית; ויולט; ודייזי, זמרת.
באפריל 2000 אובחן אצל סאמרס סרטן השד בדרגה 2. היא עברה כריתה של הגידול ובעקבותיו טופלה ברדיותרפיה, אך החליטה לוותר על כימותרפיה בניגוד להמלצת רופאיה, ותחת זאת נטלה תמצית של דבקון.
ב-9 בינואר 2007 דווח על ידי Associated Press שביתה של סאמרס במאליבו נחרב בשרפה.
ב-15 באוקטובר 2023 הלכה לעולמה בביתה שבפאלם ספרינגס לאחר מאבק ממושך בסרטן השד .
ביוגרפיה > קריירה > תפקידי משחק ראשונים

סאמרס החלה לשחק בתפקידים קטנים במהלך סוף שנות ה-60 ובראשית שנות ה-70, כולל מגוון תוכניות אירוח לקידום ספר השירה שלה ותפקידים קטנים בסרטים, כמו "בלונדינית בציפור הרעם הלבנה" בסרט אמריקן גרפיטי, ופרק בגרסה האמריקאית של קומדיית המצבים "הרבה מזל" (Lotsa Luck) בתפקיד פאם פאטאל בראשית שנות ה-70. היא הופיעה גם בסדרת המתח "תיקי רוקפורד" (The Rockford Files) ב-1974, ובתפקיד ללא קרדיט כנערת בריכה חשופת חזה בסרט "הארי המזוהם: כוח המגנום" ב-1973. סומרס שיחקה בתפקיד אורח בסדרה "סטיב אוסטין, האיש השווה מיליונים" בפרק "פרויקט צ'שייר" מ-1977. היא הופיעה בתפקיד נוסעת בפרק הראשון של הסדרה "ספינת האהבה", ובהופעת אורח בפרק מ-1976 בסדרה "כל יום מחדש". בהמשך היא התקבעה בתפקידה המפורסם ביותר כבלונדינית המטופשת כריסי סנו בקומדיית המצבים של רשת ABC "שלושה בדירה אחת" ב-1977. באותה שנה היא גם הייתה חברת פאנל במשחק הטלוויזיה "Match Game" והופיעה יחד עם בעלה אלן המל במשחק הטלוויזיה "Tattletales".
ביוגרפיה > קריירה > שלושה בדירה אחת

בינואר 1977 לוהקה סאמרס לקומדיית המצבים של רשת ABC "שלושה בדירה אחת". לאחר שהשחקניות סוזאן זנור וסוזאן לניר לא הרשימו את המפיקים בשני פרקי הפיילוט הראשונים, הוצע התפקיד לסומרס על ידי נשיא ABC פרד סילברמן, שראה אותה ב-"The Tonight Show" והיא נבחנה והתקבלה יום לפני צילום פרק הפיילוט השלישי והסופי. סומרס גילמה בסדרה את כריסי סנו, דמות סטריאוטיפית של בלונדינית מטופשת, שעבדה כמזכירה במשרד.
יחד עם סאמרס שיחקו בסדרה ג'ון ריטר וג'ויס דה ויט. הסדרה היא קומדיה של טעויות אודות שתי נשים רווקות שחיות עם גבר רווק שמעמיד פנים שהוא הומוסקסואל כדי לעקוף את מדיניותו של בעל הדירה שאוסר על גברים רווקים לחלוק את דירתם עם נשים רווקות. הסדרה הפכה להצלחה מהירה בנתוניה במדד נילסן, ובסופו של דבר יצאה ממנה סדרת בת, "הרופרים", בכיכובם של נורמן פל (בעל הדירה) ואודרה לינדלי. סומרס הפכה לחביבת הקהל, והתקשורת הכתירה אותה ככוכבת פורצת הדרך של הסדרה, והובילה אותה לסטטוס של סמל המין הפופולרית של התקופה. לזכותה נזקפה הפיכת הסדרה לתופעה עולמית.
בסתיו 1980, כאשר החלה "שלושה בדירה אחת" את עונתה החמישית, דרשה סומרס הגדלת משכורת משמעותית מסכום של 30,000 דולר ל-150,000 דולר לפרק ו-10 אחוזים מרווחי הסדרה. מקורבים לעניינים טענו שהמרד של סומרס הושפע בעיקר על ידי בעלה אלן המל. לאחר ש-ABC דחתה את הדרישות, סירבה סאמרס להופיע בפרקים השני והרביעי של העונה, והשתמשה בתירוצים כמו צלע שבורה. היא סיימה את שאר פרקי העונה על פי החוזה הקודם, אך תפקידה הצטמצם ל-60 שניות בכל פרק, דמותה הופיעה רק בסצנות הסיום של הפרקים בו כריסי מתקשרת לדירת השותפים מבית הוריה. לאחר ש-ABC פיטרה אותה מהסדרה וסיימה את החוזה עמה, תבעה סאמרס את הרשת בסכום של 2 מיליון דולר, בטענה שאמינותה בעסקי השעשועים ניזוקה. התביעה יושבה על ידי בורר שהחליט שסומרס הייתה חייבת סכום של 30,000 דולר, בשל פרק אחד שהוחמץ ושעליו היא לא קיבלה תשלום. בפסיקות שניתנו בהמשך זכו גם הרשת והמפיקים. סומרס אמרה שהיא פוטרה בשל בקשתה לקבל תשלום כמו כוכבי טלוויזיה גברים ברמת פופולריות כמו שלה באותה תקופה כמו אלן אלדה וקרול או'קונור.
לפני הסכסוך עם ABC וסיום הפקת הסדרה, ידעה הרשת המתחרה, CBS, שסאמרס תתפנה בסופו של דבר. הם חתמו עמה על חוזה ועל רעיון לפיתוח קומדיית מצבים משלה, שנקראה "המופע של סוזאן סאמרס" שבה היא שיחקה דמות מוחצנת של דיילת אוויר. משעה שהיא אכן התפנתה מעיסוקיה, לאחר פיטוריה משלושה בדירה אחת, נתנה CBS לסאמרס, ולציבור, זמן מסגרת לצפייה לעליית התכנית לאוויר, אך בשל שינויים בצוות הניהולי של חטיבת הבידור של הרשת בראשית 1982, ביטלו מנהלי הרשת את המיזם. בספרה "אחרי הנפילה" מ-1998, אמרה סומרס שהמפיקים של שלושה בדירה אחת המשיכו לשלוח מכתבי הפסקת פעילות לצמיתות ל-CBS, כדי שסומרס לא תוכל לעשות שום שימוש בדמות של כריסי סנו, צעד שלדבריה צינן את תהליך היצירה של התכנית החדשה.
סאמרס ושותפה למשחק בשלושה בדירה אחת, ג'ון ריטר, התפייסו לאחר עשרים שנה בהן הם לא דיברו זה עם זה, זמן קצר לפני מותו של ריטר ב-2003.
ביוגרפיה > קריירה > אבא חורג, אמא חורגת

ב-1990, לאחר שביצעה תפקידים שונים בטלוויזיה ועל במות הבידור בלאס וגאס, שבה סאמרס להופיע ברשתות הטלוויזיה הארציות. היא הופיעה במספר רב של תפקידי אורח בסרטי טלוויזיה, רובם של רשת ABC. בין אלו נמנו הסרט "איש עשיר, אישה רווקה", שמשך את תשומת לבם של חברות ההפקה לורימר ומילר-בוייט, שפיתחו קומדיית מצבים חדשה. סאמרס כיכבה בסרט יחד עם הת'ר לוקליר, שהפנתה בלי משים את תשומת הלב של שתי החברות לסאמרס. מבחינתה של חברת לורימר לא הייתה זו הפעם הראשונה שהם עבדו עם סאמרס לאחר שהיא שיחקה בסדרה שהם הפיקו "היא השריף" בשנים 1987–1989.
בספטמבר 1991 שבה סאמרס לשחק בקומדיית המצבים אבא חורג, אמא חורגת, יחד עם פטריק דאפי, שהייתה להצלחה ברשת ABC. שבוע לאחר תחילת שידור הסדרה, שודר ב-ABC סרט באורך של שעתיים על חייה של סאמרס בשם "לשמור על הסודות", שהתבסס על אוטוביוגרפיה שלה באותו שם. הסרט תיעד את חיי המשפחה העכורים של סאמרס ואת ילדותה, לצד עלייתה לתהילה. לאור הקריירה המתחדשת שלה, החלה סאמרס גם להופיע בתוכנית אירוח יומית ב-1994, ששודרה עונה אחת. הסדרה אבא חורג, אמא חורגת שודרה ב-ABC עד לעונה השישית שלה ב-1997, ולאחר מכן המשיכה להיות משודרת ברשת CBS, במה שהתברר כעונתה האחרונה. במקביל לשידור הסדרה ב-CBS, נבחרה סאמרס להיות שותפה להנחיה של התוכנית הוותיקה "המצלמה הנסתרת" יחד עם פיטר פאנט, שעלתה מחדש לאוויר מאוחר יותר באותה שנה. סאמרס המשיכה להיות שותפה להנחיית התכנית במשך שנתיים.
ביוגרפיה > קריירה > המשך הקריירה

בקיץ 2005 הופיעה סאמרס במופע יחיד בברודוויי, "הבלונדינית בציפור הרעם", אוסף של סיפורים על חייה ועל הקריירה שלה. המופע היה אמור להמשיך עד ספטמבר, אך בוטל לאחר שבוע בשל ביקורות קוטלות ומכירות כרטיסים דלות. סאמרס האשימה את המבקרים (הניו יורק טיימס תיאר את המופע כ"תצוגה משעממת ומביכה של אקסהיביציוניזם רגשי המתחזה לבידור"), ואמרה לניו יורק פוסט: "האנשים הללו [המבקרים בניו יורק] הם קמצנים, ואולי חשפתי את עצמי יותר מדי עבורם. שכבתי שם עירומה, והם החליטו לבעוט בי ולדרוך עלי, ממש כמו הדברים שאתה רואה בעיראק".
ב-2012 החלה סאמרס להופיע בתוכנית אירוח אינטרנטית באתר הנשים CafeMom. שלושה מהפרקים בתוכנית היו איחוד ופיוס עם שותפתה למשחק בשלושה בדירה אחת, ג'ויס דה ויט. השתיים לא נפגשו ולא דיברו במשך 31 שנים. הם שוחחו על שותפן לסדרה ג'ון ריטר והביעו את שמחתן על כך ששתיהן דיברו עמו זמן קצר לפני מותו.
בסתיו אותה שנה הופיעה סאמרס ברשת הטלוויזיה בכבלים Lifetime בתוכנית אירוח של 13 פרקים. היא אירחה בתוכנית מגוון של אורחים ושוחחה עמם על נושאים שונים הקשורים לבריאות ולכושר גופני.
בפברואר 2015 פורסם שסאמרס תמנה עם הכוכבים שישתתפו בעונה ה-20 של "רוקדים עם כוכבים". שותפה לתוכנית היה הרקדן המקצועי טוני דובלני. סומרס ודובלני הודחו מהתוכנית בשבוע החמישי של העונה וסיימו במקום התשיעי.
ביוגרפיה > השקפותיה בנושאי בריאות

סאמרס תמכה ב"טיפול חלופי בהורמונים זהים ביולוגית" (Bioidentical hormone replacement therapy). ספרה "ללא גיל: האמת העירומה על הורמונים זהים ביולוגית", כולל ראיונות עם 16 מטפלים שעוסקים בשיטה, אך גם כולל דיון נוסף בגישה ספציפית אחת, "פרוטוקול וילי" (Wiley protocol). על סומרס ועל תרזה וילי, יוזמת הגישה, נמתחה ביקורת על קידומה. קבוצה של שבעה רופאים, שכולם הציגו את השיטה כרקע לדיון בסוגיות בריאות אצל נשים, הוציאו מכתב פומבי לסומרס ולמוציא לאור שלה, קראון, שבו הם טענו שהפרוטוקול "בלתי מוכח מדעית ומסוכן", וציינו את חוסר כישוריה הרפואיים והקליניים של וילי. השימוש בטיפול חלופי בהורמונים זהים ביולוגית הוא נושא שנוי במחלוקת בעולם הרפואה. יעילותו מעולם לא נבחנה וקבוצות רבות הביעו את דאגתם בנוגע לבטיחותה ובנוגע לטענות שגויות של המטפלים. השיטה הייתה נושאו של מאמר ב-Associated Press:
הבעיה מבחינתם של רופאים רבים: המוצרים הללו המורכבים בהתאמה אישית לא אושרו על ידי מנהל המזון והתרופות. ...סומרס, שתהליך הטיפול בהורמונים שלה כולל קרמים, זריקות ו-60 תוספים מדי יום, קיבלה דחיפה עצומה מוקדם יותר השנה מאופרה וינפרי. 'אנשים  רבים כותבים מתייחסים לסוזאן בשלילה כמו אל קקדו', אמרה וינפרי כאשר סומרס הופיעה בתוכניתה. 'אבל היא רק עשויה להיות חלוצה'. ...ועדיין תמיכתה בשתיקה של וינפרי בסומרס הפעילה עליה את אחד הלחצים הגרועים ביותר בקרירה שלה. הניוזוויק הכתיר בכותרת 'דיבור משוגע' את המאמר על השיחה בין השתיים מוקדם יותר השנה. כותרת נוספת בעניין הופיעה באתר Salon.com, 'הרפואה הגרועה של אופרה'.
ב-2001 אובחן אצל סאמרס סרטן השד. היא עברה כריתה של הגידול ובעקבותיו טופלה ברדיותרפיה, אך החליטה לוותר על כימותרפיה בניגוד להמלצת רופאיה. בנובמבר 2008 הודיעה סומרס שהיא אובחנה בסרטן שלא ניתן להסירו בניתוח על ידי שישה רופאים, אך שבוע לאחר מכן נודע לה שהאבחון שגוי. במהלך תקופה זו היא ראיינה רופאים בנוגע לטיפולים בסרטן וראיונות אלו היו הבסיס לספרה "מכת מחץ" (Knockout), בנוגע לטיפולים חלופיים לכימותרפיה. בספרה זה קידמה סומרס טיפולים חלופיים נגד סרטן, ועל כך נמתחה עליה ביקורת על ידי החברה האמריקנית לסרטן:
החברה האמריקנית לסרטן מודאגת. ...אני חושש מאוד שאנשים עלולים להקשיב למסרים שלה וללכת בעקבות מה שהיא אומרת ולהינזק מכך, אומר דר' אוטס בראולי, הרופא הראשי של הארגון. 'אנו משתמשים בטיפולים הנוכחיים מפני שהם הוכחו כמאריכי חיים. הם עברו תהליך  הערכה לוגי ומדעי. אני לא יודע אם סוזאן סאמרס אפילו יודעת על קיומו של תהליך לוגי מדעי'. ...באופן רחב יותר, בראולי מודאג מכך שבארצות  הברית, ידוענים או כוכבי ספורט חשים שהם יכולים לעשות שימוש בפרסום שלהם כדי לחלק עצות רפואיות. 'קיימת נטייה לפישוט יתר של מסרים רפואיים... ובכן, פישוט יתר יכול להרוג.
בינואר 2013 טענה סאמרס שאדם לאזנה ביצע את הטבח בבית הספר היסודי סנדי הוק בשל רמת הרעלנים בתזונתו וחומרי הניקוי אליהם נחשף. היא ציינה שכימיקלים אלו גרמו ככל הנראה ל"חישמול יתר של המוח".
הערות שוליים

↑  "Suzanne Somers profile at Film Reference.com". filmreference.com.
↑  Wmag. "Why You Should Follow Suzanne Somers's Granddaughters on Instagram". W Magazine.
↑  Schneider, K.S. (April 30, 2001). "A Matter of Choice". People.
↑  "Malibu Fire Destroys Four Mansions, Including Suzanne Somers' Home". Fox News Channel. January 10, 2007. Archived from the original on November 2, 2012.
1 2  "50 facts about Suzanne Somers, known for her television roles as Chrissy Snow on Three's Company and as Carol Lambert on Step by Step". BOOMSbeat. 2015-08-18.
↑  "1970s SUZANNE SOMERS as Chrissy Three's Company 70s Vintage TV Iron On tee shirt transfer Original Authentic retro nos". Irononstation, vintage 70s t-shirt iron-ons.
↑  Horace Newcomb (3 February 2014). Encyclopedia of Television. Taylor & Francis. p. 2327.
↑  Kohen, Y (2009-03-14). "We'll Show You Who's FUNNY". Marie Claire. Archived from the original on 2009-03-17.
↑  Jennifer Still, Suzanne Somers says that she and John Ritter were on good terms before he passed away, 03/02/2011, Digital Spy
↑  Somensky, A (2005-12-28). "2005 Year In Theater". Monsters and Critics. Archived from the original on 2012-10-12.
↑  "Grrr! Flip-Flop Flap: Suzanne Compares Bad Reviews to Iraq". Fox News Channel. 2005-07-20. Archived from the original on 2008-06-15.
↑  ABC News. "'Dancing With the Stars' 2015: Season 20 Celebrity Cast Announced". ABC News.
↑  lalate (2015-04-13). "Dancing with the Stars 2015 Results Tonight Elimination: DWTS Cuts Suzanne". lalate.com.
↑  Schwartz, E., Schwarzbein D.; et al. (October 11, 2006). "Letter to Suzanne Somers". Dr Erika's blog.
1 2  Jocelyn Noveck, AP national writer. "Suzanne Somers' New Target: Chemotherapy." October 19, 2009 (AP), The Huffington Post
↑  "Suzanne Somers Questions Newtown Shooter Adam Lanza's Diet, Exposure To Household Toxins [Video". The Huffington Post.]
| --- | --- |
בקרת זהויות :  NLI: 987007297873005171  PLWABN: 9810693256705606  BIBSYS: 8068801  BNE: XX1122625  BnF: cb140340020 (data)  CiNii: DA10619432  GND: 1282917684  ICCU: SBLV089516  ISNI: 0000 0001 1507 1686  LCCN: n86109378  LNB: 000229502  MusicBrainz: 3d8b42ab-b2cc-445f-bc40-aecb16d13499  NDL: 00657883  NKC: ola364015  NLK: KAC201514907  NTA: 377565245  VIAF: 85069138   WorldCat (עם VIAF): 85069138 
סאמרס עם שותפיה למשחק בסדרה "שלושה בדירה אחת", ג'ון ריטר וג'ויס דה ויט, 1977.
ללכת בין דינוזאורים

| --- | --- |

 בימוי:  בארי קוק, ניל נייטינגייל
 הופק בידי:  אמנדה היל
 תסריט:  ג'ון קולי, תיאודור תומאס
 עריכה:  ג'ון קרנוצ'אן
 שחקנים ראשיים:  צ'ארלי רו, אנגאורי רייס
 מדבבים:  ג'סטין לונג Skyler Stone ג'ון לגוויזאמו טיה סירכר מרי מאוזר 
 מוזיקה:  דייוויד הירשצ'פלדר
 צילום:  ג'ון ברוקס
 מדינה:  בריטניהבריטניה ארצות הבריתארצות הברית אוסטרליהאוסטרליה
 חברת הפקה:  BBC Earth
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית19 בדצמבר 2013
 משך הקרנה:  90 דקות
 שפת הסרט:  אנגלית
 סוגה:  אנימציה ממוחשבת
 מקום התרחשות:  ניו זילנד 
 תקציב:  $80,000,000
 הכנסות:  $126,546,518
 הכנסות באתר מוג'ו:   walkingwithdinosaurs
 אתר רשמי
 דף הסרט ב־IMDb
 
איור של 2 פכירינוזאורוסים, הדינוזאורים הראשיים בסרט.
ללכת בין דינוזאורים (באנגלית: Walking with Dinosaurs) הוא סרט לייב אקשן / אנימציה ממוחשבת בתלת מימד משנת 2013 העוקב אחרי דינוזאורים מתקופת קרטיקון עליון. הסרט דומה לסדרת טלוויזיה "ללכת עם דינוזאורים" ששודרה לראשונה ב-1999 וכן לסרט משנת 2011, "נדידת הדינוזאורים", כל אלה מבית מקבץ הסדרות "ללכת עם...", הסרט האחרון במקבץ שיצא.
בשנת 2014 יצאה גרסת תלת-מימד לסרט בשם: "Walking with Dinosaurs: Prehistoric Planet 3D". בסרט זה הדינוזאורים לא מדברים כלל.
תקציר העלילה

בתחילה חוקר בשם ז'אק נוסע עם שני אחייניו, רייקי וג'ייד לחיפוש מאובני דינוזאורים באלסקה, כשהוריהם נסעו לחופשה. כשהם מגיעים לאתר ביער רייקי נשאר ליד האוטו ולשחק באייפון אך עורב מדבר בשם אלכס מתחיל לשוחח איתו. כשהוא רואה את שן הגורגוזאורוס שבידו של רייקי, הוא מציג לו את ההתפתחות שלו מעוף קדום בשם אלכסורניס אשר חי באלסקה שלפני 70 מיליון שנה.
אלכס היה קרוב לדינוזאור פכירינוזאורוס צעיר בשם פאטצ'י, אשר נחטף בצעירותו בידי טרודון שכמעט טרף אותו אך נבלם בידי אביו בולדוסט. הטרודון זורק אותו אך מסיר לו חלק מעור העטרה ויוצר בה חור. הפכירינוזאורוס הצעיר חוזר לקינו לצד אחיו הגדולים והקשוחים ממנו ובראשם סקוולר. בעדר בקרבת מקום פאטצ'י מגלה נקבה בשם ג'ניפר אך הוא אינו מורשה לחבור אליה. החבורה מתבגרת ועדר הפכירינוזאורוסים מתחיל לנדוד דרומה עם קריאתו של בולדוסט. כשהם מגיעים למעבר הרים גדול הם נכנסים ליער בעת סערת רעמים ואז מתחילה שרפת יער גדולה. העדר בורח לכל עבר וקבוצת גורגוזאורוסים שהמתינו לרגע מחפשים את הצעירים שבחבורה. פאטצ'י וסקלוור נעים עם אביהם אך הוא נאלץ להתרחק וגורגוזאורוס מתקרב בהיעדרו. לפני שהוא טורף אותם אביהם חוזר להיאבק עמו אך עוד גורגוזאורוסים מגיעים, מכניעים וטורפים אותו. למחרת הסערה חולפת והיער נשרף לגמרי, העדר ממשיך את הנדידה עם מנהיג חזק בשם מייג'ור, יריב ותיק של בולדוסט. החבורה חולפת במעבר ההרים ונקלעת לעוד מארב בידי הגורגוזאורוסים. העדר חוצה נהר במטרה לברוח אך הצעירים מבודדים שוב וכמעט נתפסים. הם מתקרבים עם קובץ בוגרים אל המים ופאטצ'י, סקוולר וג'ניפר נופלים לנהר השוצף. הם נסחפים הרחק עד לקרבת האוקיינוס, שם הם נעצרים. בעוד סקוולר חוזר אל העדר בידי עדר אדמונטוזאורוסים, ג'ניפר ופאטצ'י נעצרים עקב פציעה של ג'ניפר ונאבדים בתוך יער אפל. בבוקר הם שבים אל הלהקה והנדידה ממשיכה.
כעבור כמה שנות נדודים פאטצ'י וחבריו הופכים לבוגרים מינית וסקוולר מביס בדו-קרב את מייג'ור ומחליף אותו בהנהגה. בעודו מנהיג הוא מתייחס בעריצות לאחיו ומונע ממנו להיפגש עם ג'ניפר, אשר מעתה שייכת לסקוולר. הוא מניע את העדר לעבר שביל לא מוכר שמתברר כנהר קפוא שמתחיל להינמס ולפני שהעדר יטבע כולו פאטצ'י מסיט אותם חזרה למדרון הררי ומשם לעבר מעבר מיוער בהמשך המסלול. דבר זה מרגיז את אחיו הגדול שקורא אותו לדו-קרב והוא נענה לו. סקוולר חזק וגדול בהרבה מאחיו, פוצע אותו ומפיל אותו תחת לגזע גדול ואז מנדה אותו. שאר העדר עוזב וכשהלילה יורד אוכלי נבלות (טרודונים, צ'ירוסטנוטסים וקואצלקואטלוסים) מתקרבים לטרוף אותו. לאחר שאלכס קורא לו לפגוש שוב בג'ניפר הוא מקבל כוח להעיף את הגזע ומבריח את הטורפים. משם הוא ממשיך בנתיב העדר ומתאחד עם ג'ניפר אך מתקפת גורגוזאורוסים מתחילה. סקוולר נותר מקדימה לבדו, מותקף בידי כמה גורגוזאורוסים והשאר חוזרים אחורה, אך פאטצ'י מסמן לעדר להתקיף והם נוגחים בכוח בגורגוזאורוסים. פאטצ'י שובר את הזרוע לגורזאורוס גדול שפגע בסקוולר וגם מוציא לו כמה שיניים. הטורפים בורחים אחורה וסקוולר מתנצל לאחיו על היחס אליו. פאטצ'י בתגובה שואג ובכך הופך למנהיג העדר. כעבור שנה הוא וג'ניפר מטפלים בביצים החדשות שלהם.
לאחר מכן אלכס חוזר שוב להיות עורב ורייקי צועד לעבר דודו ואחותו, המגלים שלד גורגוזאורוס. הוא משתמש בשן שדודו נתן לו וממקם אותה בפה של הדינוזאור.
דמויות ומדבבים > דינוזאורים

פאטצ'י (ג'סטין לונג/ערן מור) - הדמות הראשית. פכירינוזאורוס קטן בעל פציעה בעטרה העוזרת להפיק קולות מיוחדים.
אלקס (ג'ון לגוויזאמו/צביקה פורמן) - עוף פרהיסטורי המלווה את פאטצ'י לאורך הסרט. במקור נראה כעורב.
סקוולר (סקיילר סטון/אלדד פריבס) - אחיו של פאטצ'י אשר נהפך בבגרותו ליריב העיקרי ובסוף הסרט מתחבר שוב.
ג'ניפר (טיה סירקר/לורן סביר) - פכירינוזאורית ואהובתו של פאטצ'י.
דמויות ומדבבים > בני אדם

רייקי (צ'ארלי רואו/נעם טל) - נער הנפגש עם עורב אשר הופך לאלכס.
דוד ז'אק (קארל אורבן/דן שצברג) - דודו של רייקי ופלאונטולוג המטפל בשני אחייניו.
ג'ייד (אנגאורי רייס/איה יגול) - אחותו של רייקי.
דינוזאורים המופיעים בסרט

פכיריינוזאורוס - בתור פאטצ'י ועדר הדינוזאורים הראשיים בסרט. קרובו של הטריצרטופס.
אלכסורניס - בתור העוף אלכס.
גורגוזאורוס - טורף-העל של קנדה, מקרובי הטירנוזאורוס והאגטגוניסט הראשי בסרט. בשל המיקום בו התרחש הסרט נראה שמדובר על נאנוקזאורוס.
אדמונטוניה (מזוהה כאנקילוזאור) - דינוזאור צמחוני גדול תחתיו זוחל פאטצ'י בילדותו.
אלפדון - יונקים קטנים המשמשים לעיתים טרף לדינוזאורים טורפים זריזים.
צ'ירוסטנוטס - דינוזאור אוכל נבלות בעל מקור וכיפה גדולה.
אדמונטוזאורוס - דינוזאור צמחוני גדול הנע בעדרים גדולים.
הספרוניקס - טורף הקרוב לולוצירפטור הצד חיות קטנות.
טרודון - דינוזאור מהיר טורף המחפש טרף קטן. כמעט טורף את פאטצ'י אך נבלם בזמן ויוצר לו את הפציעה בעטרה.
קואצלקואטלוס (מזוהה כפטרוזאור) - פטרוזאור עצום וגבוה כמו ג'ירף הניזון מנבלות.
פארקוזאורוס - דינוזאור צמחוני קטן ומהיר.